kalixlouiis/myanmar-wikipedia-corpus huggingface dataset:
မြေမျက်နှာပြင် အပူချိန်ပြောင်းလဲမှုများသည် ဖိအားပြောင်းလဲမှုများကို ဖြစ်ပေါ်စေသည်။
အမြင့်ပိုင်းများသည် အနိမ့်ပိုင်းများထက် ပိုမိုအေးမြပြီး လေထုပူနွေးအများစုသည် ကမ္ဘာ့မျက်နှာပြင်ကြောင့် ဖြစ်သည်။
အာကာသထဲသို့ အပူချိန် ဆုံးရှုံးမှုမှာ များသောအားဖြင့် ပုံသေဖြစ်သည်။
မိုးလေဝသ ခန့်မှန်းခြင်းသည် သတ်မှတ်ထားသောတည်နေရာနှင့် အနာဂတ်ကာလအချိန်တစ်ခုတွင် ကမ္ဘာ့လေထု၏ အခြေနေများကို ကြိုတင်ခန့်မှန်းရန် သိပ္ပံနှင့်နည်းပညာ၏ အသုံးချမှုတစ်ခုဖြစ်သည်။
သမိုင်းတွင် မိုးလေဝသကို ထိန်းချုပ်ရန် လူသားတို့ ကြိုးပမ်းခဲ့ဖူးသည့် ရာဇဝင်ရှိလေသည်။
စိုက်ပျိုးမွေးမြူရေးနှင့် စက်မှုလုပ်ငန်းများသည် လူသားများ မိုးလေဝသကို ပြုပြင်ပြောင်းလဲသည့် သက်သေတစ်ခုပင်ဖြစ်သည်။
အခြားဂြိုဟ်များပေါ်တွင် မိုးလေဝသအလုပ်လုပ်ပုံကို လေ့လာခြင်းက ကမ္ဘာပေါ်တွင် မိုးလေဝသအလုပ်လုပ်ပုံအား နားလည်စေသည်။
နေအဖွဲ့အစည်းရှိ ကြာသပတေးဂြိုဟ်၏ အနီစက်ကြီးသည် နှစ်ပေါင်း ၃၀၀ မျှ တည်ရှိခဲ့သော မုန်းတိုင်းတစ်ခုဖြစ်သည်။
မိုးလေဝသသည် ဂြိုဟ်များပေါ်တွင်သာ ဖြစ်ပေါ်သည်မဟုတ်ဘဲ ကြယ်များ၏ ကော်ရိုနာ (Stellar corona) သည်လည်း အာကာသထဲသို့ ဆက်တိုက် ဆုံးရှုံးလျက်ရှိပြီး နေအဖွဲ့အစည်းတလျှောက် ပါးလွှာသောလေထုအား ဖန်တီးပေးလျက်ရှိသည်။
နေမှ များစွာသော ထုထည်ထုတ်လွှတ်မှုကို နေလေ (Solar wind) ဟု ခေါ်ဆိုသည်။
လင်းသိုက်ညွန့် (မြန်မာ့မြေ) သည် နာမည်ကျော် စာ​ရေးဆရာနှင့် ​ဟော​ပြောသူတစ်ဦးဖြစ်သည်။
ကိုယ်ရေးဖြစ်စဉ် ၂၈ ရက် ဩဂုတ်လ ၁၉၈၆ ခုနှစ်တွင် ရန်ကုန်တိုင်းဒေသကြီး အင်းစိန်မြို့နယ်တွင် အဖဦးစိုးအောင်၊ အမိဒေါ်သီသီသိုက်တို့မှ ဖွားမြင်သည်။
စာပေလောကသို့ နဝမတန်း၊ အသက် (၁၄) နှစ် အရွယ်တွင် စက်တင်ဘာလ ၂၀၀၀ ပြည့်နှစ်ထုတ် ဗြူတီ (Beauty) မဂ္ဂဇင်းတွင် ‘ကျွန်တော်အကြိုက်ဆုံး စာအုပ်တစ်အုပ်’ ဟူသော ဆောင်းပါးဖြင့် စတင် ဝင်ရောက်ခဲ့သည်။
စာပေရေးရာ စာရေးသူအနေဖြင့် လုံးချင်းဝတ္ထု (၆) အုပ်၊ ဆောင်းပါးပေါင်းချုပ် (၁၂) အုပ် ထုတ်ဝေခဲ့ပြီး HR ဂျာနယ်၊ အလင်းတန်းဂျာနယ်၊ Hello Journal၊ Knowledge Bridge Magazine၊ Teen Magazine၊ ဆယ်ကျော်သက် မဂ္ဂဇင်း၊ Eternal Light Magazine တို့တွင် ဆောင်းပါး၊ ဝတ္ထုများ၊ လစဉ်၊ အပတ်စဉ် ရေးသားလျက်ရှိကာ ဆောင်းပါးပုဒ်ရေ (၁၀၀၀) ကျော်၊ ဝတ္ထုပုဒ်ရေ (၄၀) ကျော် ရေးပြီးဖြစ်သည်။
လင်းသိုက်ညွန့် (မြန်မာ့မြေ) သည် Myanmar’s Land Institute နှင့် ML Online Academy တို့၏ CEO နှင့်တည်ထောင်သူဖြစ်သည်။
၂၀၂၁ ခုနှစ်တွင် London Business University ၏ ပညာရေးအကြံပေးအဖြစ်လုပ်ကိုင်နေပြီး ABE UK သင်ခန်းစာများလည်း ပို့ချလျက်ရှိသည်။
လင်းသိုက်ညွန့် (မြန်မာ့မြေ) သည်၂၀၁၂ ခုနှစ် အမျိုးသားစာပေဆုရွေးချယ်ရေးကော်မတီဝင်အဖြစ် ပါဝင်ဆောင်ရွက်ခဲ့သည်။
လင်းသိုက်ညွန့် (မြန်မာ့မြေ)သည် နိုင်ငံအနှံ့ စာပေဟောပြောပွဲများဟောပြောခဲ့ပြီး ရုပ်သံနှင့် ရေဒီယိုတို့မှတဆင့် ဟောပြောမှုအစီအစဉ်များကို ထုတ်လွှင့်ခဲ့သည်။
ရေးသားထုတ်ဝေခဲ့သော စာအုပ်များ မြန်မာ့နည်း မြန်မာ့ဟန်ဖြင့်အောင်မြင်ခြင်း (၂၀၂၀) တို့မြန်မာတွေအာရှကျားဖြစ်စေဖို့ (၂၀၁၈) လူငယ်မန်နေဂျာလက်စွဲ (၂၀၁၈) အောင်မြင်မှုသို့လမ်းမများ (၂၀၁၅) အိုင်တီကဝေ (၂၀၁၅) ရည်ညွှန်းကိုးကား ကဏ္ဍ:မြန်မာ အမျိုးသား စာရေးဆရာများ ကဏ္ဍ:မြန်မာ စာရေးဆရာများ။
၂၀၀၁ ခုနှစ် စက်တင်ဘာ ၁၁ တိုက်ခိုက်မှု ဖြစ်ပွားစဉ်အတွင်း နယူးယောက်စီတီးရှိ ကမ္ဘာ့ကုန်သွယ်ရေးစင်တာအား United Airlines Flight 175 က တိုက်ခိုက်မှုဖြစ်ပွားနေပုံ အကြမ်းဖက်ဝါဒ ဆိုသည်မှာ နိုင်ငံရေးရည်ရွယ်ချက်များ အထမြောက်အောင်မြင်ရန် သာမန်ပြည်သူများအပေါ် ရည်ရွယ်ချက်ရှိရှိ ဥပဒေမဲ့ အကြမ်းဖက်တိုက်ခိုက်ခြင်းကိုဆိုလိုသည်။
ယင်းအား ငြိမ်းချမ်းရေးကာလအတွင်း အကြမ်းဖက်မှု သို့မဟုတ် လက်နက်ကိုင်မဟုတ်သူများအပေါ် စစ်ရေးပြုခြင်းများအပေါ် ရည်ညွန်းသည်။
အကြမ်းဖက်သမားနှင့် အကြမ်းဖက်ဝါဒ ဆိုသောအသုံးအနှုန်းသည် ၁၈ ရာစုနှောင်းပိုင်း ပြင်သစ်တော်လှန်ရေးတွင် စတင်သုံးစွဲခဲ့ပြီး ၁၉၇၀ ခုနှစ်များကာလ မြောက်အိုင်ယာလန် ပဋိပက္ခ၊ အစ္စရေး-ပလက်စတိုင်း ပဋိပက္ခတို့တွင် နိုင်ငံတကာ၏ အရေးစိုက်ခြင်းကို ခံရသည်။
၂၀၀၁ ခုနှစ် စက်တင်ဘာ ၁၁ တိုက်ခိုက်မှုအပြီး နယူးယောက်စီးတီး၊ ပင်နီဆလဗေးနီးယားပြည်နယ်တို့တွင် အသေခံတိုက်ခိုက်မှုများ တိုးပွားလာခဲ့သည်။
ဘုံသဘောတူညီမှုမရှိဘဲ အကြမ်းဖက်ဝါဒနှင့် သက်ဆိုင်သော အဓိပ္ပာယ်ဖွင့်ဆိုချက်ပေါင်းများစွာ ရှိနေသည်။
အစိုးရများနှင့် နိုင်ငံမဲ့အဖွဲ့အစည်းများက အတိုက်အခံအဖွဲ့အစည်းတို့ကို နာမည်ပျက်စေရန် ယင်းအသုံးအနှုန်းကို သုံးစွဲလေ့ရှိကြသည်။
ကွဲပြားခြားနားသော နိုင်ငံရေးအဖွဲ့အစည်းများက သူတို့၏ရည်မှန်းချက်များ အောင်မြင်ရန်အလိုငှာ အကြမ်းဖက်ဝါဒကို အသုံးပြုသည်ဟု စွတ်စွဲခံရလေ့ရှိသည်။
ယင်းတို့တွင် လက်ယာစွန်းနှင့် လက်ဝဲစွန်း နိုင်ငံရေးအဖွဲ့အစည်းများ၊ အမျိုးသားရေးအဖွဲ့များ၊ ဘာသာရေးအဖွဲ့များ၊ တော်လှန်ရေးသမားများနှင့် အုပ်ချုပ်သူအစိုးရတို့ ပါဝင်သည်။
နိုင်ငံအများအပြားတွင် အကြမ်းဖက်ဝါဒအား ရာဇဝတ်မှုအဖြစ် ကြေညာရန် တရားဥပဒေပြုကြသည်။
အကြမ်းဖက်ဝါဒအား နိုင်ငံများကိုယ်တိုင် ကျူးလွန်သောအခါ ယင်းအား အကြမ်းဖက်ဟု မသုံးနှုန်းတော့ပဲ မီးခိုးရောင်ဧရိယာ ပြဿနာဟု ခေါ်ဆိုသည်။
အကြမ်းဖက်ဝါဒအား စစ်ရာဇဝတ်မှုဟု သတ်မှတ်သင့်သည်ဟု အများသဘောတူညီချက် မရှိပေ။
မေရီလန်း တက္ကသိုလ်မှ ပြုစုထားသော The Global Terrorism Database အရ ၂၀၀၀ ခုနှစ်နှင့် ၂၀၁၄ ခုနှစ်ကြားတွင် နိုင်ငံအခြေပြုမဟုတ်သော အကြမ်းဖက်မှု ဖြစ်စဉ်ပေါင်း ၆၁၀၀၀ ရှိခဲ့ပြီး အနည်းဆုံး လူပေါင်း ၁၄၀၀၀၀ သေဆုံးခဲ့သည်ဟုဆိုသည်။
အရှေ့ဖျားနှင့် တောင်ပစိဖိတ် မသန်စွမ်းအားကစားပြိုင်ပွဲ () သည် အာရှတိုက်နှင့် တောင်ပစိဖိတ်ဒေသတွင် ၄နှစ် တစ်ကြိမ်ကျင်းပခဲ့သော မသန်စွမ်းသူများဆိုင်ရာ အားကစားပြိုင်ပွဲဖြစ်သည်။
၁၉၇၅ခုနှစ်တွင် ပထမဆုံးအကြိမ် ကျင်းပခဲ့ပြီး ၂၀၀၆ခုနှစ်တွင် နောက်ဆုံးအကြိမ် ကျင်းပခဲ့သည်။
၂၀၁၀ပြည့်နှစ်မှစ၍ အာရှ မသန်စွမ်း အားကစားပြိုင်ပွဲအဖြစ် ပြောင်းလဲကျင်းပခဲ့သည်။
9th Far East and South Pacific Games for the Disabled (FESPIC) Games သမိုင်းကြောင်း ပထမဆုံးသော FESPIC Gamesကို ဂျပန်နိုင်ငံ၊ အိုအီတမြို့တွင် ကျင်းပခဲ့သည်။
ထိုအချိန်က အာရှတိုက်တွင် မသန်စွမ်းသူများ အားကစားပွဲများ၌ ယှဉ်ပြိုင်နိုင်ရန် အခွင့်အရေး နည်းပါးလှသည်။
ထို့ကြောင့် ဤအားကစားပြိုင်ပွဲသည် အာရှတိုက်ရှိ မသန်စွမ်းသူများ အားကစားလှုပ်ရှားနိုင်ရန်နှင့် နိုင်ငံအသီးသီးမှ မသန်စွမ်းသူများ၏ လူမှုဘဝကို မြှင့်တင်ရန် ကျင်းပခဲ့သည်။
၂၀၀၂ခုနှစ်တွင် အာရှမသန်စွမ်းသူများအားကစားကောင်စီကို တောင်ကိုရီးယားနိုင်ငံ ဘူဆန်မြို့တွင် ဖွဲ့စည်းခဲ့သည်။
၂၀၀၄ခုနှစ် မေလ ၁၄ရက်တွင် FESPIC အားကစားအဖွဲ့ချုပ်ကို အာရှမသန်စွမ်းသူများအားကစားကောင်စီနှင့် ပေါင်းစည်း၍ အာရှမသန်စွမ်းသူများအားကစားကော်မတီအဖြစ် ဖွဲ့စည်းရန် သဘောတူညီမှု ရရှိခဲ့သည်။
၂၀၀၆ခုနှစ် နိုဝင်ဘာလ ၂၆ရက်နေ့တွင် တရားဝင် ဖွဲ့စည်းခဲ့သည်။
၂၀၀၆ခုနှစ် နိုဝင်ဘာ ၂၅ရက်မှ ဒီဇင်ဘာ ၁ရက်နေ့အထိ မလေးရှားနိုင်ငံ၊ ကွာလာလမ်ပူမြို့တွင် ကျင်းပသော ၉ကြိမ်မြောက် FESPIC Gamesမှာ နောက်ဆုံးကျင်းပသော ပြိုင်ပွဲဖြစ်သည်။
ဤအားကစားပွဲကို ဆက်ခံသော အာရှမသန်စွမ်းအားကစားပြိုင်ပွဲ၏ ပထမအကြိမ်ကို ၂၀၁၀ပြည့်နှစ်တွင် တရုတ်နိုင်ငံ၊ ကွမ်ကျိုးမြို့တွင် ကျင်းပခဲ့သည်။
FESPIC Games၏ လူငယ်ပြိုင်ပွဲကို ၂၀၀၃ခုနှစ်တွင် တစ်ကြိမ်သာ ကျင်းပခဲ့သည်။
ပွဲတော်များ ပွဲတော်ခုနှစ်အိမ်ရှင်မြို့အိမ်ရှင်နိုင်ငံပါဝင်သည့် နိုင်ငံပေါင်းပါဝင်ယှဉ်ပြိုင်သူပေါင်းI၁၉၇၅အိုအီတမြို့ ၁ ဇွန် ၃ ဇွန်၁၈၉၇၃II1977Parramatta ၂၀ နိုဝင်ဘာ ၂၆ နိုဝင်ဘာ၁၆၄၃၀III၁၉၈၂Sha Tin ၃၁ အောက်တိုဘာ ၇ နိုဝင်ဘာ၂၃၇၄၄IV၁၉၈၆ဆူရတ်ခါတာမြို့ ၃၁ ဩဂုတ် ၇ စက်တင်ဘာ၁၉၈၃၄V၁၉၈၉ကိုဘဲ့ ၁၅ စက်တင်ဘာ ၂၀ စက်တင်ဘာ၄၁၁၆၄၆VI၁၉၉၄​ပေကျင်းမြို့ ၄ စက်တင်ဘာ ၁၀ စက်တင်ဘာ၄၂၂၀၈၁VII၁၉၉၉ဘန်ကောက်မြို့ ၁၀ ဇန်နဝါရီ ၁၆ ဇန်နဝါရီ၃၄၂၂၅၈VIII၂၀၀၂ဘူဆန်မြို့ ၂၆ အောက်တိုဘာ ၁ နိုဝင်ဘာ၄၀၂၁၉၉IX၂၀၀၆ကွာလာလမ်ပူမြို့ ၂၅ နိုဝင်ဘာ ၁ ဒီဇင်ဘာ၄၆၃၆၄၁ လူငယ်ပြိုင်ပွဲများ နောင်တွင် အာရှ လူငယ်မသန်စွမ်း အားကစားပြိုင်ပွဲအဖြစ် ကျင်းပမည့် FESPIC Youth Gamesကို တစ်ကြိမ်သာ ကျင်းပခဲ့သည်။
ပွဲတော်ခုနှစ်အိမ်ရှင်မြို့အိမ်ရှင်နိုင်ငံပါဝင်သည့် နိုင်ငံပေါင်းပါဝင်ယှဉ်ပြိုင်သူပေါင်I၂၀၀၃Kowloon-Sha Tin ၂၄ ဒီဇင်ဘာ ၂၇ ဒီဇင်ဘာ၁၅၅၈၄ ကိုးကား ကဏ္ဍ:အရှေ့ဖျားနှင့် တောင်ပစိဖိတ် မသန်စွမ်းအားကစားပြိုင်ပွဲ။
ကြီးမားသော မစ်ဂျစ်လန်နစ် တိမ်တိုက်သည် နဂါးငွေ့တန်း ဂလက်ဆီ၏ အရံ ဂလက်ဆီ (satellite galaxy) တစ်ခုဖြစ်သည်။
ယင်းသည် ၅၀ kiloparsecs (အလင်းနှစ် ≈၁၆၀,၀၀၀ ဝန်းကျင်) အကွာအဝေးတွင် တည်ရှိပြီး Sagittarius Dwarf Spheroidal ဂလက်ဆီပြီးလျင် နဂါးငွေ့တန်း ဂလက်ဆီနှင့် ဒုတိယ သို့မဟုတ် တတိယ အနီးဆုံး ဂလက်ဆီဖြစ်သည်။
မြင်နိုင်သောကြယ်များနှင့် နေထုထည်ပေါင်း ၁၀ ဘီလီယံနီးပါးခန့်တို့ကိုအခြေခံ၍ တွက်ချက်ချက်အရ ကြီးမားသော မစ်ဂျစ်လန်နစ် တိမ်တိုက်၏ အချင်းမှာ အလင်းနှစ် ၁၄,၀၀၀ ရှိသည်။
ယင်းသည် နဂါးငွေ့တန်းဂလက်ဆီ၏ ထုထည်ပမာဏ ၁၀၀ ပုံ ၁ ပုံခန့်ရှိပြီး"Magellanic Cloud ". Encyclopædia Britannica. 2009. Encyclopædia Britannica Online. 30 Aug. 2009. Local Group တွင် အင်ဒရိုမီဒါ ဂလက်ဆီ၊ နဂါးငွေ့တန်းနှင့် ထရိုင်ဂူလယ် ဂယ်လက်ဆီပြီးလျင် လေးခုမြောက် အကြီးဆုံး ဂလက်ဆီဖြစ်သည်။
နောင်နှစ်ပေါင်း ၂.၄ ဘီလီယံနီးပါးခန့်တွင် နဂါးငွေ့တန်း ဂလက်ဆီနှင့် တိုက်မိမည်ဟု ခန့်မှန်းထားသည်။
ဆက်စပ်ကြည့်ရန် သေးငယ်သော မစ်ဂျစ်လန်နစ် တိမ်တိုက် မဂ္ဂလန်တိမ် ကိုးကား Category:Local Group Category:မဂ္ဂလန်တိမ် ကဏ္ဍ:ကြီးမားသော မစ်ဂျစ်လန်နစ် တိမ်တိုက် Category:မန်းဆာ (ကြယ်စုတန်း)။
Redirectကြီးမားသော မစ်ဂျစ်လန်နစ် တိမ်တိုက်။
အဘူ မူဆာ ဂျဲ့ဘား အီဘင်း ဟိုင်းယန် ; ) သည် အာရပ်ဘာသာဖြင့် အမျိုးမျိုးသော စာပေလက်ရာများကို ပြုစုရေးသားသူဟု ဆိုနိုင်သည့်သူတစ်ဦးဖြစ်သည်။
ယနေ့ရှင်သန်ကျန်ရစ်သော စာပေများမှာ အဂ္ဂိရတ်၊ ဓာတုဗေဒ၊ မှော်ပညာ၊ ရှီးယိုက်ဘာသာရေး ဒဿနတို့ပါဝင်သော လက်ရာများဖြစ်သည်။
သို့ရာတွင် ထိုမူရင်းစာစုများမှာ လွန်စွာကျယ်ပြန့်၍ အကြောင်းအရာ အမျိုးမျိုးအစားစားဖြစ်ပြီး စကြဝဠာသဘောတရား၊ အလယ်ခေတ် အစ္စလာမ် နက္ခတ္တဗေဒ၊ နက္ခဗေဒင်၊ ဆေးပညာ၊ ဆေးဝါးပညာ၊ သတ္တဗေဒ၊ ရုက္ခဗေဒ၊ ရုပ်လွန်ပညာ၊ ယုတ္တိဗေဒ၊ အာရပ်စကား သဒ္ဒါတို့ဖြစ်ကြလေသည်။
ဂျဲ့ဘား၏ လက်ရာများ၌ အစောဆုံးသိရှိရသော ဓာတုဗေဒဆိုင်ရာ ဝတ္ထုပစ္စည်းများကို စနစ်တကျခွဲခြားစိတ်ဖြာခြင်းအကြောင်းများပါဝင်သကဲ့သို့ အပင်၊ သွေး၊ ဆံပင်စသော ဇီဝပစ္စည်းများမှ အဇီဝပစ္စည်းများဖြစ်သော ဆာလာအမိုးနိယက် (sal ammoniac) (သို့) အမိုးနီယမ် ကလိုရိုက် (ဇဝက်သာ) တို့ကို ဓာတုနည်းဖြင့် မည်သို့ ထုတ်ဖော်ရကြောင်း သိရသမျှအစောဆုံးပင်ဖြစ်သည့် လမ်းညွှန်ချက်များလည်း ပါဝင်နေသည်။
(referring to ; ; ). See also . သတ္တုများနှင့်ပတ်သက်၍ ၎င်း၏ ဆာလဖာ-မာကျူရီ သီအိုရီသည်လည်း အစောဆုံး ထုတ်ဖော်ခဲ့သည့် ပုံစံများထဲက တစ်ခုဖြစ်ကာ ၁၈ ရာစုအထိ လွှမ်းမိုးထားနိုင်ခဲ့သော ဓာတ်သတ္တုဗေဒ သဘောတရားတစ်ခုအဖြစ် တည်ရှိခဲ့သည်။
(ဝတ္ထုပစ္စည်းများ၊ ဒြပ်များအပါအဝင်) ဖြစ်ရပ်၊ ဖြစ်စဉ်အထွေထွေကို "တိုင်းတာမှုနှင့် ပမာဏအချိုးအစား စနစ်"တစ်ခုသို့ လျှော့ချရန် ရည်ရွယ်သည့် မျှခြေသိပ္ပံ (အာရပ်: ʿilm al-mīzān) ဟု လူသိများသော ဒဿနဆိုင်ရာအယူအဆတစ်ခုက ၎င်း၏ အရေးအသားများထဲက အရေးပါသောအပိုင်းတစ်ခုကို တင်ပြအသိပေးထားသေးသည်။
ဂျဲ့ဘား၏ လက်ရာများထဲတွင် "သေခြင်း/နောက်ဆုံးတရားစီရင်ခံရခြင်း၊ (ဘဝအဆုံးသတ်)လွတ်မြောက်ကွန်းခိုခြင်း၊ အေမာမ်ဆိုင်ရာ ကျမ်းစာများလည်း ပါဝင်လျက် ရှိကြောင်း တွေရပေသည်။
ရှိအာမွတ်စလင်တို့၏ အာမာမ်ဖြစ်သော၊ ၎င်း၏ ဆရာသခင်ဟုဆိုရမည်ဖြစ်သော ဂျဲ့ဖာ အယ်လ် ဆာဒစ် (Jaʿfar al-Ṣādiq) ထံမှ ထိုတရားသဘောများကို လက်ဆင့်ကမ်း ခံယူခဲ့ကြောင်း ဆိုသည်။
၁၀ ရာစု အစောပိုင်းခန့်၌ ဂျဲ့ဘား၏ လက်ရာစာပေများ၏ ထင်ရှားသောလက္ခဏာ၊ တိကျသော စာစုစာဝေးနှင့်ပတ်သက်၍ အစ္စလာမ်ပညာရပ်ဆိုင်ရာ အသိုင်းအဝိုင်းတွင် အငြင်းပွားခဲ့ကြသည်။
ပုဂ္ဂိုလ်တစ်ဦးတည်းက ဤစာပေများစွာကို ရေးသားပြုစုခြင်း၊ ဂျဲ့ဘားသည် အစစ်အမှန်တည်ရှိခြင်း/မရှိခြင်း တို့ကိုပင် ခေတ်သစ်ပညာရှင်များက သံသယပွားလျက် ရှိ၏။
ထိုသို့ တစ်ဦးတည်းရေးသူ ဆိုသည့်အစား ၉-၁၀ ရာစုအတွင်း အမည်မသိရသော ရှိအာ အဂ္ဂိရတ်ပညာရှင်များဂိုဏ်းတစ်ခုက အမည်ဝှက်တစ်ခုကို ဂျဲ့ဘားဟူ၍ သုံးစွဲခဲ့သည်ဟု ယူဆကြသည်။
အာရပ်စကားဖြင့် ရေးသားထားသည့် အချို့သောစာပေများ (ဥပမာ - ဂရုဏာတရား၏ မာဟာကျမ်း၊ ခုနစ်ဆယ်ကျမ်း) ကို လက်တင်အမည် ဂျီဘာ (Geber) ခံယူ၍ လက်တင်သို့ ဘာသာပြန်ဆိုခဲ့ကြသည်။
၁၃ ရာစု တွင် ဥရောပ၌ ဂျီဘာ အတုဟု ရည်ညွှန်းရမည့် အမည်မသိ စာရေးဆရာတစ်ဦးသည်လည်း ဤအမည်ဖြင့်ပင် အဂ္ဂိရတ်ပညာ၊ သတ္တုဗေဒ စာပေများကို စတင်ရေးသားခဲ့ပေသေးသည်။
. It has been argued by Ahmad Y. Al-Hassan that the pseudo-Geber works were actually translated into Latin from the Arabic (see Al-Hassan, Ahmad Y. "The Arabic Origin of the Summa and Geber Latin Works A Refutation of Berthelot, Ruska, and Newman Based on Arabic Sources", in: ; also available online ). ကိုးကား။
ဖျဲ ဂါဆန်ဒီ (, ) သည် ပြင်သစ် အတွေးခေါ်ဆရာ၊ ကတ်သလစ်ရဟန်း၊ နက္ခတ္တဗေဒပညာရှင်နှင့် သင်္ချာပညာရှင်တစ်ဦးဖြစ်သည်။
Pierre Gassendi (Stanford Encyclopedia of Philosophy)Brundell, B., Pierre Gassendi from Aristotelianism to a New Natural Philosophy, Springer, 1987Brundell, B., Pierre Gassendi from Aristotelianism to a New Natural Philosophy, D. Reidel Publishing, 1987 ၎င်းကို Pierre Gassend ၊ Petrus Gassendi ဟုလည်း ခေါ်ဝေါ်ကြ၏။
ပြင်သစ်ပြည် အရှေ့တောင်ပိုင်းရှိ ဘုရားကျောင်းတွင် အမှုထမ်းခဲ့စဉ် ပဲရစ်မြို့တွင်လည်း ကာလကြာကြာ နေထိုင်ခဲ့ဖူးကာ ယင်း၌ လွတ်လပ်စွာတွေးခေါ်ခြင်း ဉာဏပညာရှင်များ၏ ခေါင်းဆောင်လည်းဖြစ်လေသည်။
တက်ကြွသည့် စူးလမ်းလေ့လာတတ်သော သိပ္ပံဆရာတစ်ဦးဖြစ်သည့် ဂါဆန်ဒီသည် ၁၆၃၁ ၌ မာကျူရီဂြိုဟ်၏ ဖြတ်သန်းခြင်းဆိုင်ရာ အချက်အလက်များအကြောင်းကို ထုတ်ဝေခဲ့သည်။
လပေါ်ရှိ တွင်းနက်အမည်တစ်ခုကို ဂါဆန်ဒီဟုပင် ၎င်းကိုအစွဲပြု၍ အမည်ပေးထားသည်။
ဒဿနဆိုင်ရာကျမ်းများစွာကို ရေးသားခဲ့သူ ဂါဆန်ဒီ၏ ဒဿနအဆိုပြုချက်အချို့ကို အရေးပါသည်ဟု မှတ်ယူကြပြီး ထိုအဆိုပြုချက်များတွင် တရားသေစွဲမှတ်ခြင်းဝါဒနှင့် အယုံအကြည်ကင်းမဲ့ခြင်းဝါဒတို့ကြား လမ်းတစ်ခုကို ရှာဖွေရန်ကြိုးစားထားလေသည်။
ရစ်ချဒ် ပေါ့ကင်က ဂါဆန်ဒီသည် အစွန်းမရောက်သော အယုံအကြည်ကင်းမဲ့ခြင်းဝါဒနှင့် ကိုယ်တွေ့မျက်မြင် ဒဿနတို့နှင့် ပတ်သက်၍ ခေတ်သစ် သိပ္ပံနည်းကျအမြင်တစ်ရပ်ကို ဖော်ထုတ်ရန် စဉ်းစားသော ပထမဆုံးတွေးခေါ်သူများထဲက တစ်ဦးပါဟု မှတ်ချက်ပြုသည်။
အချို့သော အသိဉာဏ် အယူအဆ ဖြစ်နိုင်ချေများအပေါ်၌ ခေတ်ပြိုင်ပုဂ္ဂိုလ် ဒေးကာ့ (Descartes) နှင့် ကွဲလွဲသော သဘောရှိသည်။
အဲပစ်ခယူးရပ်စ်ဝါဒနှင့် ခရစ်ယာန်အယူအဆကို ညှိနှိုင်းရန် ကြိုးပမ်းခဲ့သည့် လုပ်ငန်းကို လူသိအများဆုံးဖြစ်လေသည်။
အနောက်တစ်ဝက်ဖွင့်အပြန့်သရ () သည် အပြောဘာသာစကားအချို့တို့တွင် အသုံးပြုသည့် သရသံအမျိုးအစားတစ်ခုဖြစ်၍ နိုင်ငံတကာသဒ္ဒဗေဒအက္ခရာတွင် ဤသရသံကို အက္ခရာ ဗီ (v) ၏ ပြောင်းပြန်လှန်ပုံစံ (သို့ရာတွင် အက္ခရာ ကို အလယ်မှဖြတ်သည့်မျဉ်းတိုမပါရှိသည့်ပုံစံအနေဖြင့် တည်ဆောက်ထားခြင်းဖြစ်သည်။
) ဟုကိုယ်စားပြုဖော်ပြထားသည်။
ဤသရသင်္ကေတရော အသံကိုပါ ပုံမှန်အားဖြင့် သပ်ပုံစံ၊ ကာရာ့အမှတ် (caret) ၊ ဦးထုပ် အဖြစ်ညွှန်းဆိုခေါ်ဝေါ်ကြသည်။
အင်္ဂလိပ်ဘာသာစကားတွင် အလယ်အဖွင့်နီးပါးအပြန့်သရအတွက် ဤသင်္ကေတကို အက္ခရာဖလှယ်၍ အသုံးပြုကြသည်။
ဒိန်းမတ်ဘာသာစကားတွင် ဤသင်္ကေတကို အနောက်အဖွင့်အဝိုင်းသရ အတွက် အက္ခရာဖလှယ်အသုံးပြုကြသည်။
မှတ်စု ကိုးကား ကဏ္ဍ:တစ်ဝက်ဖွင့်သရများ ကဏ္ဍ:အနောက်သရများ ကဏ္ဍ:အပြန့်သရများ။
Redirect အနောက်တစ်ဝက်ဖွင့်အပြန့်သရ။
ယွန်းပညာကောလိပ် (ပုဂံ) () သည် မန္တလေးတိုင်းဒေသကြီး၊ ညောင်ဦးမြို့နယ်ရှိ ယွန်းပညာဆိုင်ရာ ကောလိပ်တစ်ခုဖြစ်သည်။
ယွန်းကောလိပ်ဟုလည်း သိကြသည်။
မြန်မာနိုင်ငံတွင် ယွန်းအတတ်ပညာသင်ကြားပေးနေသော တစ်ခုတည်းသော အစိုးရကောလိပ်ဖြစ်သည်။
သမဝါယမနှင့် ကျေးလက်ဖွံ့ဖြိုးရေး ဝန်ကြီးဌာန၊ အသေးစားစက်မှုလက်မှုလုပ်ငန်း ဦးစီးဌာန လက်အောက်တွင် တည်ရှိသည်။
thumb|ယွန်းပညာ​ကောလိပ် သမိုင်းကြောင်း ယွန်းကောလိပ်ကို ၁၉၂၄ခုနှစ်တွင် ယွန်းလုပ်ငန်း အတတ်သင်ကျောင်း၊ ၁၉၉၅ခုနှစ်တွင် မြန်မာ့ယွန်းသိပ္ပံ၊ ၂၀၀၃ခုနှစ်တွင် ယွန်းပညာကောလိပ်အဖြစ် အဆင့်အဆင့် ဖွင့်လှစ်ခဲ့သည်။
ယခင်က သမဝါယမ ဝန်ကြီးဌာန၊ စိုက်ပျိုးရေး၊မွေးမြူရေးနှင့် ဆည်မြောင်းဝန်ကြီးဌာန လက်အောက်များတွင် တည်ရှိခဲ့ပြီး ၂၀၂၁ခုနှစ် ဇွန်လမှစ၍ သမဝါယမနှင့် ကျေးလက်ဖွံ့ဖြိုးရေး ဝန်ကြီးဌာန လက်အောက်သို့ ရောက်ရှိခဲ့သည်။
တည်နေရာ ယွန်းကောလိပ်သည် မန္တလေးတိုင်းဒေသကြီး၊ ညောင်ဦးမြို့နယ်၊ ပုဂံမြို့ဟောင်းရှိ ဗူးဘုရား၏ အရှေ့ဘက်တွင် တည်ရှိသည်။
သင်တန်းများ ယွန်းကောလိပ်တွင် ယွန်းအတတ်ပညာ (၁)နှစ် ဒီပလိုမာသင်တန်း၊ ယွန်းအတတ်ပညာ (၂)နှစ် ဒီပလိုမာသင်တန်း၊ အထက်တန်းယွန်းပညာသင်တန်းများ ဖွင့်လှစ်ထားသည်။
(၂)နှစ် ဒီပလိုမာသင်တန်းတွင် သမဝါယမ ပေါင်းကူးသင်တန်းများပါ ဖွင့်လှစ်ထားရှိသည်။
ထိုသင်တန်းများအောင်မြင်ပြီး အဆင့်မီပါက သမဝါယမတက္ကသိုလ်များတွင် ဆက်လက် တက်ရောက်နိုင်သည်။
ဘာသာရပ်များ ယွန်းဘာသာရပ် အခြေခံထည်ဘာသာရပ် အနက်ထည်ဘာသာရပ် ကညစ်ယွန်းဘာသာရပ် ရွှေဇဝါယွန်းဘာသာရပ် သားရိုးပန်းကြွဘာသာရပ် ပန်းချီ၊ ပန်းပု ဘာသာရပ် နိုင်ငံတကာယွန်းဘာသာရပ် သမဝါယမ ပေါင်းကူးဘာသာရပ် သမဝါယမပညာဘာသာရပ် စီမံခန့်ခွဲမှုပညာဘာသာရပ် စာရင်းအင်းပညာဘာသာရပ် ဝါဏိဇ္ဇဗေဒဘာသာရပ် ဘောဂဗေဒဘာသာရပ် မြန်မာစာဘာသာရပ် အင်္ဂလိပ်စာဘာသာရပ် သချာင်္ဘာသာရပ် စီးပွားရေးပထဝီဘာသာရပ် မြန်မာ့ရေးရာဘာသာရပ် သတင်းအချက်အလက်နှင့် နည်းပညာဘာသာရပ် ပြတိုက်နှင့်ခန်းမ ယွန်းပြတိုက် ကောလိပ်အတွင်းရှိ ယွန်းပြတိုက်တွင် ပုဂံခေတ်မှစ၍ ခေတ်အဆက်ဆက် အသုံးပြုခဲ့သော ယွန်းထည်ပစ္စည်းများကို ပြည်သူများ လေ့လာနိုင်ရန် ဖွင့်လှစ်ထားရှိသည်။
ယွန်းပြတိုက်ကို ၁၉၇၂-၇၃ ခုနှစ်တွင် စတင်အကောင်အထည်ဖော်ခဲ့ပြီး ၁၉၇၃ ခုနှစ် စက်တင်ဘာလ ၃၀ရက်နေ့တွင် စတင်ဖွင့်လှစ်ခဲ့သည်။
ယခင်ကယွန်းပြတိုက် အဆောက်အဦးသည် သံကူကွန်ကရစ်တစ်ထပ် အဆောက်အဦးဖြစ်သည်။
ရှေးဟောင်းယွန်းပစ္စည်းများပိုမိုစုဆောင်းလာနိုင်သည့်အတွက် ကဏ္ဍအလိုက် ခွဲခြားပြသရန် သံကူကွန်ကရစ်(၂)ထပ် အဆောက်အဦးအား ပြတိုက်အဖြစ်မွမ်းမံ၍၂၀၁၆ ခုနှစ် ဇွန်လ ၁ရက် နေ့တွင် မူလအဆောက်အဦးမှ ပြောင်းရွှေ့ဖွင့်လှစ်ခဲ့သည်။
ယွန်းနည်းစဉ်ခန်းမ ယွန်းနည်းစဉ်ခန်းမမှာ ကောလိပ်အတွင်းရှိ ယွန်းထည်ပစ္စည်းထုတ်လုပ်မှု အဆင့်ဆင့်ကို အများပြည်သူ လေ့လာနိုင်သော နေရာဖြစ်သည်။
အခြေခံ ဝါးကို စတင်ပြုလုပ်ပုံမှစ၍ နောက်ဆုံးအဆင့်အထိ လေ့လာနိုင်သောနေရာဖြစ်သည်။
ကိုးကား ကဏ္ဍ:မြန်မာနိုင်ငံရှိ တက္ကသိုလ်နှင့်ကောလိပ်များ ကဏ္ဍ:မန္တလေးတိုင်းဒေသကြီးအတွင်းရှိ တက္ကသိုလ်များ။
ရတနာပုံ သည် ပင်းယနေဘုရင် တစ်စီးရှင် သီဟသူ၏ မိဖုရားနှစ်ပါးအနက် တစ်ပါး ဖြစ်သည်။
သူမသည် စစ်ကိုင်းဘုရင်များဖြစ်သော အသင်္ခယာ စောယွန်းနှင့် တရဖျားကြီးတို့၏ မယ်တော် ဖြစ်သည်။
ရတနာပုံ မိဖုရားသည် မြောက်ပိုင်းဒေသတစ်နေရာရှိ လင်းယဉ်ရွာမှ သာမန်အရပ်သူတစ်ဦး ဖြစ်သည်။
သူမသည် ရှမ်းလူမျိုးတစ်ဦး ဖြစ်ဟန်တူသည်။
ရာဇဝင်ကျမ်းများ (မှန်နန်း အတွဲ ၁၊ ၂၀၀၃၊ စာ ၃၇၁–၃၇၂)က သူမ၏ မျိုးရိုးကို ဖော်ပြထားခြင်းမရှိဘဲ မြောက်ပိုင်းမှ ဖြစ်သည်ဟုသာ ဖော်ပြထားသည်။
သို့သော် ဗြိတိသျှကိုလိုနီ ပညာရှင်များက သူမအား ရှမ်းတိုင်းရင်းသားအဖြစ် ရည်ညွှန်းဖော်ပြကြသည်။
ဥပမာအနေဖြင့် (Phayre 1967: 59–60) နှင့် (Harvey 1925: 75–81) တို့တွင် ကြည့်နိုင်သည်။
၁၂၉၈ ခုနှစ်တွင် သူမသည် ၁ နှစ်အရွယ်ကလေးငယ်နှင့် မုဆိုးမတစ်ဦးဖြစ်ကာ တောင်အရပ်သို့ ခရီးထွက်စဉ် အမဲလိုက်ထွက်လာသော သီဟသူနှင့် တွေ့ခဲ့သည်။
အစ်ကိုနှစ်ဦးနှင့်အတူ မြင်စိုင်းနေပြည်တော်ကို တည်ထောင်ခဲ့သူ သီဟသူက ရတနာပုံအား ကိုယ်လုပ်တော်အဖြစ် ကောက်ယူခဲ့သည်။
တစ်နှစ်ခန့်အကြာတွင် ပထမဆုံးသားတော် စောယွန်းကို မွေးဖွားခဲ့သည်။
သမီးတော် စောပုလဲအား မမွေးဖွားမီအထိ သူမသည် ကိုယ်လုပ်တော်အဖြစ်သာ ရှိနေခဲ့သည်။
ယင်းနောက် သူမအား မြောက်နန်းမတော် မိဖုရားအဖြစ် မြှောက်စားခဲ့သည်။
မှန်နန်း အတွဲ ၁၊ ၂၀၀၃၊ စာ ၃၇၁–၃၇၂ မိဖုရားမှ ဆင်းသက်လာသူများတွင် စစ်ကိုင်းဘုရင်များဖြစ်သော အသင်္ခယာ စောယွန်းမှ တရဖျားငယ်တို့အထိ ပါဝင်သလို အင်းဝနေပြည်တော်အား တည်ထောင်ခဲ့သူ သတိုးမင်းဖျားဘုရင်လည်း ပါဝင်သည်။
See the regnal list of Sagaing in (Harvey 1925: 366). ထို့အပြင် မိဖုရားခေါင်များဖြစ်သော အင်းဝ ရှင်ဘို့မယ်နှင့် ရှင်မြတ်လှ တို့သည်လည်း ရတနာပုံမိဖုရား၏ အဆက်အနွယ်များ ဖြစ်ကြသည်။
မှတ်စု ကိုးကား ကျမ်းပြုစာရင်း ကဏ္ဍ:ပင်းယခေတ် မိဖုရားများ Category:၁၃ ရာစု မြန်မာ အမျိုးသမီးများ Category:၁၄ ရာစု မြန်မာ အမျိုးသမီးများ။
မယ်လတိုနင် မော်လီကျူးလုံး မယ်လတိုနင် () သည် တိရစ္ဆာန်၊ အပင်နှင့် အဏုဇီဝကောင် (microbe) တို့တွင် တွေ့ရသော ဟော်မုန်းတမျိုး ဖြစ်သည်။
"Melatonin ". Sleepdex.Caniato R.; et al. (2003). "Melatonin in plants". Adv. Exp. Med. Biol. Advances in Experimental Medicine and Biology. 527: 593–7. doi:10.1007/978-1-4615-0135-0_68. ISBN 978-0-306-47755-3. PMID 15206778.Paredes S.D.; et al. (2009). "Phytomelatonin: a review". J. Exp. Bot. 60 (1): 57–69. doi:10.1093/jxb/ern284. PMID 19033551. တိရစ္ဆာန်တို့တွင် တနေ့တာအတွင်းရှိသော မယ်လတိုနင်ပမာဏသည် အတိုးအလျော့ရှိ၏။
မယ်လတိုနင်သည် ကိုယ်ခန္ဓာ၏ တနေ့တာ ဇီဝဆိုင်ရာလုပ်ဆောင်ချက်တို့ကို ထိန်းကျောင်းသည်။
Altun A. & Ugur-Altun B. (2007). "Melatonin: therapeutic and clinical utilization". Int. J. Clin. Pract. 61 (5): 835–45. doi:10.1111/j.1742-1241.2006.01191.x. PMID 17298593. မယ်လတိုနင်ကို သွေး-ဦးနှောက်ခြားအကန့် (blood-brain barrier) အပြင်ဘက်ရှိ ပိုင်နီယယ်အရည်အိတ်မှ ထုတ်ပေးကာ သွေးထဲသို့ ပို့သည်။
Kaur C. & Ling E.A. (2008). "Antioxidants and neuroprotection in the adult and developing central nervous system". Curr. Med. Chem. 15 (29): 3068–80. doi:10.2174/092986708786848640. PMID 19075654. သွေးထဲရောက်လာသော မယ်လတိုနင်သည် ဓာတ်တိုးဆန့်ကျင်ပစ္စည်းတမျိုး (anti-oxidant) ဖြစ်သည့်အတွက် မယ်လတိုနင်အာရုံရင်း (melatonin receptor) မှ ချက်ချင်း လက်ခံဆောင်ရွက်သည်။
Boutin J.A.; et al. (2005). "Molecular tools to study melatonin pathways and actions". Trends Pharmacol. Sci. 26 (8): 412–9. doi:10.1016/j.tips.2005.06.006. PMID 15992934.Hardeland R (2005). "Antioxidative protection by melatonin: multiplicity of mechanisms from radical detoxification to radical avoidance". Endocrine. 27 (2): 119–30. doi:10.1385/ENDO:27:2:119. PMID 16217125. မယ်လတိုနင်ကို ၁၉၅၈ ခုတွင် စတွေ့သည်။
Auld F, Maschauer EL, Morrison I, Skene DJ, Riha RL (August 2017). "Evidence for the efficacy of melatonin in the treatment of primary adult sleep disorders " (PDF). Sleep Medicine Reviews. 34: 10–22. doi:10.1016/j.smrv.2016.06.005. PMID 28648359. အမေရိကန်အစားအစာနှင့်ဆေးဝါးကြီးကြပ်ရေးက မယ်လတိုနင်ကို ဖြည့်စွက်စာအဖြစ် အသိအမှတ်ပြုထားပြီး ဆရာဝန်ဆေးညွှန်းမလိုဘဲ သဘောရှိ ဝယ်နိုင်သည်။
"Melatonin: Side Effects, Uses, Dosage (Kids/Adults) ". Drugs.com. ကနေဒါတွင်လည်း ထို့အတူပင်။
"Summary Safety Review – MELATONIN (N-acetyl-5-methoxytryptamine) – Review of the Safety of Melatonin in Children and Adolescents ". Government of Canada. Health Canada. 10 December 2015. ယူနိုက်တက်ကင်းဒမ်းတွင်မူ ဆရာဝန်ဆေးညွှန်းပါမှ ဝယ်ခွင့်ရသည်။
British national formulary : BNF 76 (76 ed.). Pharmaceutical Press. 2018. pp. 482–483. ISBN 9780857113382. အိပ်ရခက်သော အသက် ၅၄ နှစ်အထက်များကို၎င်း၊ အိပ်မရသော ကလေးနှင့်အရွယ်ရောက်ပြီးသူတို့ကို၎င်း ဆေးအဖြစ်ပေးရန် ဥရောပသမဂ္ဂက ၂၀၀၇ ခု၊ ဩစတေးလျက ၂၀၀၉ ခု အသီးသီး အသိအမှတ်ပြုပေးသည်။
"Australian Public Assessment Report for Melatonin " (PDF). Australian Government Department of Health and Ageing Therapeutic Goods Administration. January 2011. pp. 2, 4. Monotherapy for the short term treatment of primary insomnia characterised by poor quality of sleep in patients who are aged 55 or over."Circadin EPAR ". European Medicines Agency (EMA). Retrieved 31 May 2020. Text was copied from this source which is © European Medicines Agency. Reproduction is authorized provided the source is acknowledged."Slenyto EPAR ". European Medicines Agency (EMA). Retrieved 31 May 2020. Text was copied from this source which is © European Medicines Agency. Reproduction is authorized provided the source is acknowledged. မယ်လတိုနင်သောက်၍ အိပ်ပျော်စေသည်ဟူသောသက်သေ ခိုင်ခိုင်မရှိ။
Brasure M, MacDonald R, Fuchs E, Olson CM, Carlyle M, Diem S, et al. (2015). "Management of Insomnia Disorder[Internet]". AHRQ Comparative Effectiveness Reviews. 15 (16): EHC027–EF. PMID 26844312. Evidence for benzodiazepine hypnotics, melatonin agonists in the general adult population, and most pharmacologic interventions in older adults was generally insufficient ၂၀၁၇ ခု စာရင်းတခုအရ ပုံမှန်ထက် ၆ မိနစ်စော၍ အိပ်ပျော်စေသော်လည်း အိပ်ချိန်ပမာဏကို တိုးစေကြောင်း မတွေ့ရ။
Matheson E, Hainer BL (July 2017). "Insomnia: Pharmacologic Therapy". American Family Physician. 96 (1): 29–35. PMID 28671376. ကိုးကား Category:မယ်လတိုနင် ကဏ္ဍ:အာရုံကြောစနစ်ပေါ်တွင် သက်ရောက်မှုရှိသော ဆေးများ။
အန်းဟျိုဆောက် (ခ) ပေါလ်အန်း (၁၉၉၅၊ ဧပြီ ၁၇ ဖွား) သည် တောင်ကိုရီးယား သရုပ်ဆောင်၊ အဆိုတော်တစ်ဦးဖြစ်သည်။
၁၇ နှစ်အရွယ် (၂၀၁၇)၊ Abyss (၂၀၁၉)၊ Dr. Romantic 2 (၂၀၂၀) တို့မှတစ်ဆင့် နာမည်ကြီးလာသည်။
ဘဝခရီး ငယ်ဘဝ ၁၉၉၅ ခုနှစ်၊ ဧပြီလ ၁၀ ရက်နေ့၌ တောင်ကိုရီးယားနိုင်ငံ ဆိုးလ်မြို့တွင် မွေးဖွားသည်။
အသက် ခုနစ်နှစ်အရွယ်တွင် မိသားစုလိုက် ကနေဒါနိုင်ငံ၊ တိုရွန်တိုသို့ မိသားစုလိုက် ရွှေ့ပြောင်းသွားရာ၊ အသက် ၁၇ နှစ်ရောက်မှ (မိသားစုနှင့်ခွဲ၍) ကိုရီးယားသို့ ပြန်ရောက်လာသည်။
ဂုမင်းတက္ကသိုလ်သို့ တက်ရောက်၍ နိုင်ငံတကာစီးပွားရေးဌာနမှ ဘွဲ့ရသည်။
ကိုရီးယားသို့ ပြန်ရောက်ပြီးနောက် JYP Entertainment ထံ ရွေးချယ်လေ့ကျင့်ပေးခံရပြီး Got7 အဖွဲ့၌ ပွဲဦးထွက်ခွင့်ရခဲ့သည်။
သို့သော် ၎င်းကမ်းလှမ်းချက်ကို စွန့်လွှတ်ပြီး အခြားအခွင့်အရေးများ ထပ်မံကြိုးစားရှာဖွေခဲ့သည်။
၂၀၁၅–၂၀၁၆၊ ပွဲဦးထွက်နှင့် အနုပညာကနဦးပိုင်း ၂၀၁၅ ခုနှစ် အောက်တိုဘာလ ၁ရက်နေ့တွင် Starhaus Entertainment က One O One ပရောဂျက်ကို ထုတ်ပြန်ခဲ့ပြီး၊ ပထမဆုံး တစ်ကိုယ်တော်အယ်လ်ဘမ် "Love You" ကို တင်ဆက်ခဲ့သည်။
အဆိုပါအဖွဲ့တွင် အန်းဟျိုဆောက်ပ်နှင့်အတူ ဂွါ့ရှီယန်၊ ဆုန်းဝေါန်းဆော့၊ ဂွမ်းဒိုဂယောန်းတို့ ပါဝင်သည်။
သို့သော် ၂၀၁၉ ခုနှစ် ဇန်နဝါရီလတွင် အဖွဲ့ကို ဖျက်သိမ်းခဲ့သည်။
အန်းဟျိုဆောက်ပ်သည် သူ၏သရုပ်ဆောင်ပွဲဦးထွက်အဖြစ် MBC ဒရာမာ Splash Splash Love တွင် ပါဝင်ခဲ့သည်။
ထို့နောက် ဂီတရသစုံရှိုး Always Cantare တွင် သရုပ်ဆောင်ခဲ့သည်။
၂၀၁၆ ခုနှစ်တွင် One More Happy Ending၊ Happy Home၊ Entertainer တို့တွင်လည်း ပါဝင်သရုပ်ဆောင်ခဲ့သည်။
၂၀၁၇–လက်ရှိ၊ ခေါင်းဆောင်မင်းသားဘဝ ၂၀၁၇ ခုနှစ်တွင် Queen of the Ring၊ My Father is Strange တို့တွင် သရုပ်ဆောင်ခဲ့ရာမှ လူသိများလာသည်။
၂၀၁၇ ခုနှစ်အတွင်း ၁၇ နှစ်အရွယ်၌ ပါဝင်သရုပ်ဆောင်ခဲ့ရာ ၂၀၁၈ အက်စ်ဘီအက်စ် ဒရာမာဆုပေးပွဲတွင် အကောင်းဆုံး လူသစ်သရုပ်ဆောင်ဆုကို ရရှိခဲ့သည်။
ထိုနှစ်တွင်ပင် YouTube Red ၌ ထုတ်လွှင့်သည့် Top Management ဒရာမာတွင်လည်း ပါဝင်ခဲ့သည်။
၂၀၁၉ ခုနှစ်တွင် မင်းသမီး ဘတ်ဘိုယောင်းနှင့်အတူ အချစ်ဟာသ စိတ်ကူးယဉ် မှုခင်းဇာတ်လမ်းတွဲ Abyss တွင် အဓိကဇာတ်ဆောင်အဖြစ် ပါဝင်သရုပ်ဆောင်ခဲ့သည်။
၂၀၂၀ ပြည့်နှစ်တွင် နာမည်ကြီး ဆေးလောကဒရာမာ Dr. Romantic ၏ အတွဲ (၂) ၌ အထွေထွေ ခွဲစိတ်ဆရာဝန် ဆောဝူဂျင်းအဖြစ် သရုပ်ဆောင်ခဲ့သည်။
ပရိသတ်နှစ်ခြိုက်မှု များစွာရရှိခဲ့သကဲ့သို့ (၅၆) ကြိမ်မြောက် ဘဲ့ဆန်းဆုပေးပွဲတွင် အကောင်းဆုံး လူသစ်သရုပ်ဆောင်ဆု ဆွတ်ခူးခဲ့သည်။
အက်စ်ဘီအက်စ် ဒရာမာဆုပေးပွဲတွင်လည်း အကောင်းဆုံး မီနီစီးရီး အက်ရှင်ဒရာမာ သရုပ်ဆောင်ဆုကို ရရှိခဲ့သည်။
၂၀၂၁ ခုနှစ်တွင် မင်းသမီး ဂင်ယူဂျောင်နှင့်တွဲဖက်၍ ရာဇဝင်ဇာတ်လမ်းတွဲ Lovers of the Red Sky ၌ ပါဝင်သရုပ်ဆောင်ထားသည်။
၂၀၂၂ ပထမနှစ်ဝက်အတွင်း အက်စ်ဘီအက်စ်က ထုတ်လွှင့်မည့် A Business Proposal ဇာတ်လမ်းတွဲတွင် မင်းသမီး ဂင်ဆယ်ဂျောင်နှင့် သရုပ်ဆောင်ရန် ၂၀၂၁ ဇွန်လအတွင်းက အတည်ပြုခဲ့သည်။